ભારતીય ક્રિકેટ ટીમમાં ઘણા નવા ખેલાડીઓનો સમાવેશ થયો છે. તેમાં કુલદીપ યાદવ પણ સામેલ છે. કુલદીપ યાદવએ ટીમ ઇન્ડિયાની જીત બાદ એક નિવેદન આપ્યુ હતુ જેમાં તેણે કહ્યુ કે, હુ પ્રથમ વખત દક્ષિણ આફ્રિકામાં રમી રહ્યો હતો અને સમજમાં આવતુ ન હતુ કે કેવી રીતે બોલ ફેકુ. મારા માટે આ એક નવો અનુભવ હતો. જો કે આ નવા અનુભવમાં માહીભાઇએ મને વિકેટની પાછળ રહી સલાહ આપી અને મારા માટે કામ આસાન બની ગયુ હતુ. અમે યુવા છે અને અમારી પાસે અનુભવની કમી છે. આ કારણથી માહીભાઇ અમને સલાહ આપે છે. યાદવે વધુમાં જણાવ્યું કે, જ્યારે તમારી પાસે બે મહાન ખેલાડી વિરાટભાઇ અને માહીભાઇ હોય છે, જેમાં એક ટીમને સંભાળે છે અને એક ટીમની કમાન સંભાળી ચુક્યા છે, તો તેનાથી ઘણી મદદ મળી શકે છે. તેમના અનુભવનાં આધારે અમારુ કામ આસાન થઇ જાય છે. માહીભાઇ બેટ્સમેનને સારી રીતે સમજી શકે છે, જે તેમને એક ખાસ ખેલાડી બનાવે છે.